Még több idő a kreativitásra: új határidővel várják a „Nagyi szerint” alkotásokat

A Nébih Maradék nélkül programjának munkatársai a „Nagyi szerint” című rajzpályázatra jelentkezők számára hosszabb határidőt biztosítanak, így az alkotások beküldésére egészen augusztus 31-ig lesz lehetőségük. A pályázat a nagyszülőktől eltanulható, élelmiszerpazarlást mérséklő praktikákat, a generációkon átívelő jó háztartási gyakorlatokat helyezi a középpontba. A legkiemelkedőbb pályaművek készítői értékes díjakban részesülnek, alkotásaikkal pedig egy utcatárlaton a nagyközönségnek is bemutatkozhatnak.

A felmerülő igényeknek eleget téve új határidővel, egészen augusztus 31-ig beküldhetőek a Maradék nélkül program rajzpályázatára készített rajzos beszámolók. A hivatal munkatársai arra kérik az alkotni vágyó fiatalokat, hogy rajzaikon keresztül mutassák meg, milyen személyes élményeket, tanítást kaptak a nagyszüleiktől a konyhai praktikák, különösen az élelmiszerpazarlás csökkentése kapcsán. Pályaműveiket három korosztályban ‒ alsó tagozat, felső tagozat és  középiskola ‒ adhatják le a program honlapján leírtaknak megfelelően.A pályamunkákat elbíráló szakmai zsűri díjazottjai értékes jutalomban részesülnek, továbbá a hivatal a közönség kedvencei és a legaktívabb iskola részére is ajándékkal készül. Mindezek mellett pedig a legkiemelkedőbb alkotásokból idén is utcatárlat nyílik a Nébih II. kerületi központjában.

A rajzpályázatot a Nagycsaládosok Országos Egyesülete szakmai partnerként, több vállalkozás pedig tárgynyereménnyel támogatja.

Sajtókapcsolat:

* nebih@nebih.gov.hu

Eredeti tartalom: Nemzeti Élelmiszerlánc-biztonsági Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/4929/meg-tobb-ido-a-kreativitasra-uj-hataridovel-varjak-a-nagyi-szerint-alkotasokat/